கேள்வி: கெய்ரோ பல்கலைக்கழகம் - வரலாறு குறித்து விரிவாக சொல்லுங்கள்.
பதில்: உயர்கல்விக்காக ஒரு மையம் தேவை என்ற நோக்கில் 1908 டிசம்பர் 21 இல் இந்த பல்கலைக் கழகம் ஆரம்பிக்கப்பட்டது. பொறியியல் கல்லூரி உட்பட கல்லூரிகளை பல்கலைக்கழகமாக நிறுவும் பல முயற்சிகள் எகிப்திய மற்றும் சூடானிய அரச பிரதிநிதிகளால் மூடப்பட்டன. கெய்ரோ பல்கலைக் கழகம் அல் அஷார் பல்கலைக் கழகம் முதலான மார்க்கப் பல்கலைக் கழகங்களுக்கு மாற்றாக ஐரோப்பிய ஈர்ப்புடனான சிவில் பல்கலைக் கழகமாக நிறுவப்பட்டது. இதனால் முதன்மையான உள்ளூர் மாதிரிப் பல்கலைக்கழகமாக திகழ்ந்தது. 1928 இல் முதல் தொகுதி பெண் மாணவர்கள் இணைக்கப்பட்டனர்.
கேள்வி: கெய்ரோ பல்கலைக்கழகம் - தரவரிசை என்பது என்ன?
பதில்: கெயிரோப் பல்கலைக் கழகம் எகிப்தின் முதன்மைப் பல்கலைக் கழகமாகப் பொதுவாக தரவரிசைப் படுத்தப்படுகின்றது. அத்துடன் இது ஆப்பிரிக்காவில் உள்ள முதன்மைப் பல்கலைக் கழகங்களுள் ஒன்றாகும். 2018 ஆம் ஆண்டு QS உலக பல்கலைக் கழகத் தரப்படுத்தலில் இது எகிப்தில் இரண்டாவது பல்கலைக் கழகமாகவும், ஆப்பிரிக்காவில் 7வது பல்கலைக் கழகமாகவும்,உலக அளவில் 481-490 தரத்திலும் இது காணப்பட்டது. உலக பல்கலைக் கழக கல்விப்புல தரப்படுத்தலான ARWU தரப்படுத்தலில் 2017 ஆம் ஆண்டில் எகிப்தில் முதலாம் இடத்திலும் , இது மட்டுமே எகிப்தில் தரப்படுத்தலுக்கு உட்படுத்தப்பட்டது, உலக அளவில் 401- 500 தரத்திலும் காணப்பட்டது.
கேள்வி: கெய்ரோ பல்கலைக்கழகம் - கட்டமைப்பு என்பது என்ன?
பதில்: கெய்ரோப் பல்கலைக் கழகம், சட்டக் கல்லூரி, மருத்துவக் கல்லூரி ஆகியவற்றை உள்ளடக்கியது. ''ஹாசிர் அலைனி'' (, Qasr-el-'Ayni) என அழைக்கப்படும் மருத்துவக் கல்லூரியே ஆப்பிரிக்கா மற்றும் மத்திய கிழக்கு நாடுகள் முதலில் ஆரம்பிக்கப்பட்ட மருத்துவக் கல்லூரி ஆகும். இதற்கான முதலாவது கட்டிடத்தை அன்பளிப்புச் செய்தவர் அலைனி பாஷா ஆகும். இப்பல்கலைக் கழகத்தின் முதலாவது தலைவர் பேராசிரியர். அஹ்மெட் லுற்பி எல்-சாயெட் ஆகும். இவர் பதவி வகுத்தது, 1925 முதல் 1941 வரையாகும்.